《送叶茂叔淮安教》
元代·方回

为儒元匪易，入仕似无难。
捷疾非科第，飞腾即教官。
梁城依汴古，楚郡号淮安。
台省多知己，书灯莫遣寒。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。